כוכבת הילדים מיכל הקטנה מגיעה גם לאפסטור עם אפליקציה משובחת שמביאה שירים, קטעי הוידאו ומידע על ההופעות הקרובות.
לפני שנתחיל יש לציין כי מי שאין לו ילדים קטנים, לא יבין על מה הסקירה ומי זאת בכלל מיכל הקטנה.
למי שיש ילדים קטנים אז אין צורך להכיר את מיכל ויצמן הידועה בתור מיכל הקטנה. מדובר בכוכבת ילדים שכבשה תוך זמן לא רב את במות ההופעות ואת לבבות הילדים עם שירים קליטים וכיפיים, הופעות דינאמיות ודיסק DVD חדש (יצא לפני מס חודשים וקיבל תקליט זהב לאחר 60 יום!) שזמין לרכישה.
כעת הכוכבת מגיעה גם לאפסטור עם אפליקציה מקסימה שמביאה עימה לילדים את השירים האהובים, את קטעי הוידאו הקסומים ותמונות מהופעות. ולהורים מידע על הופעות קרובות, חנות לרכישת מוצרים ועוד.
עם פתיחת האפליקציה ישר תכנסו לעולם המקסים של מיכל הקטנה בזכות השירים שמתחילים להתנגן ישר עם טעינת האפליקציה התפריט הראשי שמעוצב באופן מקסים מכיל בחלק התחתון נגן מדיה שמכיל לחצן Play/Pause לנגינה והפסקה של השירים, לחצני קדימה/אחורה ושליטה על עוצמת השמע של השירים.
כך שאם ילדיכם פשוט רוצה לשמוע את השירים של מיכל הקטנה, כל מה שתצטרכו לעשות הוא להפעיל את האפליקציה.
מעבר לזאת התפריט מכיל גם כל מה שתוכלו למצוא באתר של מיכל הקטנה, בין אם מדובר במידע על מיכל הקטנה, האזנה לרפטואר השירים, צפייה בקטעים נבחרים מה- DVD, צפייה בתמונות מההופעות או רכישה של שלל המוצרים של מיכל הקטנה.
בנוסף ניתן גם לגשת באופן ישיר לדף הפייסבוק של מיכל הקטנה ולצפות בתכנים המוצגים שם, ישירות על מכשיר האייפון, הטאץ' או האייפד. כמו כן, בעת לחיצה על אפשרות ה"צור קשר" האפליקציה ישר פותחת את אפליקציית המייל של המכשיר ומאפשרת לשלוח אימייל למיכל.
באופן קל ונוח האפליקציה גם מכילה את לוח ההופעות החודשי של מיכל הקטנה בו ניתן להתעדכן בלו"ז ההופעות העדכני.
האפליקציה של מיכל הקטנה היא אפליקציה מצוינת שמביאה בחינם את כל התכנים שציינתי מבלי הצורך ברכישה נוספת (in app purchase) ומאפשרת להורה לקבל מידע רלוונטי וקצת נחת, בזמן שהילד נהנה מהשירים, קטעי הוידאו או התמונות של מיכל הקטנה.
אפליקציה מס 1!!! כוכבת ילדים ענקית !! איזה כיף!!!
איך להחזיר את האייפון אליי אחר כך?